Diari Oficial de la Generalitat Valenciana


Sumari del DOGV 6257, del 30-04-2010 (2010/4849)

RESOLUCIÓ de 28 d'abril del 2010, de la Direcció General de l'entitat pública Radiotelevisió Valenciana (RTVV), per la qual es convoca el procés de selecció per a la contractació laboral en pràctiques dels següents llocs de treball de Radiotelevisió Valenciana, Televisió Autonòmica Valenciana, SA, i Ràdio Autonomia Valenciana, SA.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6257

Data del DOGV
:   30-04-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/4849


Data del document
:   28-04-2010

Organisme emissor
:   Radiotelevisió Valenciana (RTVV)

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 28 d'abril del 2010, de la Direcció General de l'entitat pública Radiotelevisió Valenciana (RTVV), per la qual es convoca el procés de selecció per a la contractació laboral en pràctiques dels següents llocs de treball de Radiotelevisió Valenciana, Televisió Autonòmica Valenciana, SA, i Ràdio Autonomia Valenciana, SA. [2010/4849]
El director general, d'acord amb el Consell d'Administració de RTVV, convoca el procés de selecció per a la contractació laboral en pràctiques dels següents llocs de treball de Radiotelevisió Valenciana, Televisió Autonòmica Valenciana, SA, i Ràdio Autonomia Valenciana, SA.



Els requisits específics dels llocs de treball que han de reunir els aspirants per a poder participar en el procés de selecció s'indiquen a l'Annex I de la present convocatòria.
Del total de llocs a cobrir, se reserven els següents 5 per a ser coberts entre persones amb discapacitat de grau igual o superior al 33% als efectes del que disposa l'article 59 de la Llei 7/2007, de 12 d'abril:

Per a cobrir els esmentats llocs de treball, cal haver superat els processos selectius que s'establixen en estes bases i acreditar la discapacitat i la compatibilitat amb el desenrotllament de les tasques.
En el supòsit que no es cobriren per este personal quedaran oberts a la resta d'aspirants.
La present convocatòria té en compte el principi d'igualtat de tracte entre dones i homes pel que fa a l'accés a l'ocupació, d'acord amb l'article 14 de la Constitució espanyola, la Llei Orgànica 3/2007, de 22 de març per la igualtat efectiva d'homes i dones, i es desenrotllarà en les següents bases.
1. Requisits generals dels/ de les aspirants:
Podran presentar-se al procés de contractació en pràctiques a les diferents categories existents, qualsevol persona que reunisca els requisits següents:
a) Nacionalitat:
a. Tenir la nacionalitat espanyola.
b. Els nacionals d'un Estat membre de la Unió Europea o nacional d'algun Estat al qual, en virtut dels tractats internacional celebrats per la Unió Europea i ratificats per Espanya, siga d'aplicació la lliure circulació de treballadors.
c. Qualsevol que siga la seua nacionalitat, el cònjuge dels espanyols i dels nacionals d'altres Estats membres de la Unió Europea, sempre que no estiguen separats de dret. Tanmateix, amb les mateixes condicions, podran participar els seus descendents i els del seu cònjuge, que visquen a càrrec seu, menors de 21 anys o majors de la dita edat depenents.
d. Els estrangers que, no estant inclosos en els paràgrafs anteriors, es troben a Espanya en situació de legalitat.
b) Tenir capacitat per a contractar la prestació del seu treball, conformement establix l'article 7 de l'Estatut dels Treballadors.
c) Tenir capacitat funcional per al desenrotllament de les tasques.
d) No haver estat separats mitjançant expedient disciplinari del servici de qualsevol de les Administracions Públiques o dels Organismes Constitucionals o Estatutaris de les Comunitats Autònomes, ni trobar-se en inhabilitació absoluta o especial per a ocupació o càrrecs públics per resolució judicial. En cas de no posseir la nacionalitat espanyola, caldrà acreditar igualment no estar sotmés a sanció disciplinària o condemna penal que impedisca en el seu país l'accés a la funció pública.
e) Estar en possessió del títol professional habilitant: Diplomat Universitari, Enginyer Tècnic, Arquitecte Tècnic, Llicenciat Universitari, Enginyer, Arquitecte, Tècnic o Tècnic superior de la formació professional específica, així com els títols oficialment reconeguts com a equivalents que habiliten per a l'exercici professional.
f) Haver finalitzat els estudis dins els quatre anys immediatament anteriors a la formalització del contracte, prevista per a la primera quinzena de juliol de 2.010. En cas de treballadors minusvàlids el termini és de sis anys.
Per a les persones que hagen realitzat els seus estudis a l'estranger, este còmput s'efectuarà des de la data del reconeixement o homologació del títol a Espanya, si eixe requisit és exigible per a l'exercici professional.
g) No haver sigut contractat en pràctiques en virtut de la mateixa titulació, en la mateixa o diferent empresa, per temps superior a un any.
2. Sol·licituds:
Els qui desitgen prendre part en el procés selectiu hauran d'emplenar la sol·licitud que figura a l'annex II, dirigida al director general de Radiotelevisió Valenciana, i que els serà facilitada als centres esmentats a l'annex V o obtenir-la de la pàgina web www.rtvv.es, en les dates i horari que establix l'article 3.2 d'estes bases.
3. Presentació de sol·licituds:
3.1. Les sol·licituds i documentació indicada al punt 3.3, es presentaran per part dels interessats/des al Centre de Formació i Selecció de RTVV a Burjassot.
Tanmateix es podrà remetre per correu certificat (originals o còpies compulsades), dirigit al director general de RTVV, Centre de Formació i Selecció de RTVV a Burjassot (veure annex 5) i amb la indicació de «Contractes en pràctiques».
3.2. El termini de presentació començarà el dia 3 de maig de 2010 i conclourà el 21 de maig de 2010; serà l'horari de presentació d'estes de 9:30 a 14:30 hores, de dilluns a divendres.
3.3. La sol·licitud es presentarà per duplicat i obligatòriament s'hi annexarà la documentació següent:
3.3.1. Nacionalitat: documents que acrediten les condicions de nacionalitat al·legades a l'apartat 1.a d'estes bases
3.3.2. Certificat de l'expedient acadèmic.en cas de titulacions obtingudes a l'estranger caldrà presentar la credencial que acredite la seua homologació o convalidació en eixe cas.
3.3.3. Certificat de la Junta Qualificadora del nivell de valencià exigit per a cada categoria o superior a l'exigit com a requisit.
3.3.4. Declaració jurada o promesa de no haver estat separat mitjançant expedient disciplinari del servici de qualsevol de les administracions públiques o dels organismes constitucionals o estatutaris de les comunitats autònomes, ni trobar-se en inhabilitació absoluta o especials per a ocupacions o càrrec públic per resolució judicial.
En cas de ser nacional d'altre Estat, declaració jurada o promesa de no trobar-se inhabilitat o en situació equivalent ni haver estat sotmés a sanció disciplinària o equivalent que impedisca, ene el seu Estat en els mateixos termes, l'accés a l'ocupació pública.
Addicionalment els/les interessats/des podran addicionar la documentació acreditativa dels mèrits al·legats en la sol·licitud, en la forma establerta a l'annex III.
3.4. La sol·licitud tindrà la consideració de declaració jurada per la qual qui la signa sol·licita ser admés/a al procés de selecció per a la contractació en pràctiques i declara que són certes les dades consignades en l'esmentada sol·licitud, i que reunix les condicions generals i específiques exigides en la convocatòria i es compromet a la seua acreditació documental conformement s'establix a l'annex III.
3.5. Per a cada categoria a què s'opte cal presentar una sol·licitud independent amb la seua documentació corresponent.
3.6. La comissió de selecció establirà, per a les persones discapacitades que així ho sol·liciten, les adaptacions necessàries per a la realització de les proves. Amb este motiu cal que els/les interessats/des expressen la corresponent petició a l'imprés de sol·licitud per poder participar en les proves.
4. Comissió de selecció:
4.1. Es constituirà una comissió per a una o diverses categories per a l'avaluació del procés de selecció.
4.2. Cadascuna de les comissions estarà integrada per 6 membres designats pel director general de RTVV, entre els quals es nomenarà un/a President/a i un/a Secretari/a.
Els membres de les Comissions seran seleccionats baix els principis d'imparcialitat i professionalitat, i es tendirà a la paritat entre home i dona.
4.3. Les comissions podran designar fins a un màxim de dos assessors/es especialistes, a proposta del/de la President/a de la comissió. Estos assessors/es tindran veu però no vot.
4.4. Els/les membres de les comissions, així com els/les col·laboradors/es-ajudants i assessors/es especialistes, estaran subjectes als motius generals d'abstenció i recusació.
4.5. La composició de las comissions de selecció es farà pública amb una antelació mínima de set dies naturals a l'inici de la segona fase de selecció pel director general de Radiotelevisió Valenciana, a la seu d'estos, que està al Centre de Formació i Selecció de Radiotelevisió Valenciana, Polígon d'Accés a Ademús s/n, 46269 Burjassot, així com a la web .
4.6. Les comissions de selecció es constituiran i actuaran amb els seus titulars o els seus suplents, i cadascun d'ells haurà d'acceptar prèviament la seua designació per a l'exercici de les funcions que li corresponen.
Les comissions de selecció no podran constituir-se sense l'assistència d'almenys tres dels seus membres.
En cas d'inassistència a les sessions de les comissions d'un/a membre titular, podrà ocupar el seu lloc el/la suplent.
4.7. Les comissions tindran la seu a efectes d'anuncis, comunicacions i notificacions al Centre de Formació i Selecció del Grup RTVV a Burjassot, Polígon d'Acccès a Ademús, s/n.
4.8. En qualsevol moment les comissions, com també els/les ajudants, col·laboradors/es i assessors/es especialistes, podran requerir als/a les aspirants que acrediten la seua personalitat.
4.9. En cas d'acords per als quals les comissions hagen de manifestar la seua opinió mitjançant votació, si es produïx un empat els/les seus/seues Presidents/es, hi tindran el vot de qualitat.
5. De l'admissió dels/ de les aspirants:
5.1. Finalitzat el termini de presentació de sol·licituds, el director general de RTVV manarà la publicació, per un termini de 7 dies naturals als taulers d'anuncis del Centre de Formació i Selecció del Grup RTVV, així com a la pàgina WEB de RTVV , de la relació d'aspirants presentats/des per categoria. A l'esmentada llista constarà el nom, cognom dels/de les aspirants i categoria a què opten. Contra esta els/les interessats/des podran interposar reclamació per escrit dirigida a la comissió corresponent en el termini de 7 dies naturals comptats a partir de la seua publicació.
Les errades de fet es podran esmenar en qualsevol moment, bé d'ofici o bé a instància del de la interessat/da.
6. Desenrotllament del procés
El procés de selecció tindrà en dos fases:
6.1. Primera fase de selecció: verificació de l'acompliment dels requisits generals i específics dels aspirants. Acabada esta fase es publicarà la llista d'admesos i exclosos, i s'expressarà el motiu de l'exclusió; contra este els/les interessats/des podran interposar reclamació per escrit dirigida a la comissió corresponent en el termini de 7 dies naturals comptats a partir de la seua publicació.
6.2. Segona fase de selecció: Consistirà a la valoració de l'expedient de l'aspirant, conformement al barem de l'annex IV, per a la qual cosa els aspirants que complixen els requisits per a cadascuna de les places, seran cridats a una entrevista personal davant la comissió de selecció en què seran objecte d'una valoració personal i hauran d'acreditar documentalment, i en la forma prevista a l'annex III els mèrits al·legats en la sol·licitud.
De la mateixa forma la Comissió de selecció podrà requerir als/a les aspirants l'aportació d'altres documents complementaris als aportats inicialment, per a una correcta acreditació de requisits i mèrits.
La no-presentació dels documents originals o de còpies testimoniades notarialment, així com la no-acreditació suficient d'algun mèrit al·legat, al parer de la comissió de selecció, serà considerada com a carència probatòria o acreditativa.
No es podrà valorar com a mèrit l'estricte acompliment per part de l'aspirant del requisit exigit a la convocatòria per a formar part del procés de selecció.
Durant esta fase la comissió de selecció podrà sotmetre a els/les aspirants a la realització de proves o demostracions pràctiques per a comprovar la formació i coneixements al·legats com a requisits o mèrits en la sol·licitud presentada.
Per a la celebració de l'entrevista es convocarà als/a les aspirants mitjançant anuncis exposats a la seu de les comissions de selecció, amb una antelació mínima de 7 dies naturals, i es consideraran com a desistits/des, amb exclusió del procés de selecció, als qui no acudisquen a la crida, a excepció que concórreguen causes de força major, degudament justificades a criteri de la comissió de selecció.
7. Selecció dels/de les aspirants:
Finalitzades les dos fases de selecció, la comissió de selecció publicarà als taulers d'anuncis del Centre de Formació i Selecció del Grup RTVV, la relació d'aspirants que hagen superat el procés, per orde de puntuació. La comissió de selecció elevarà proposta de contractació a la Direcció General de RTVV, a favor d'estos aspirants, fins el número corresponent dels llocs de treball convocats.
8. Contractació laboral i període de prova:
8.1. RTVV recollirà per escrit, abans de formalitzar els contractes en pràctiques, una certificació de l'INEM en què conste el temps que l'aspirant ha estat contractat en pràctiques anteriorment a la contractació que es pretén realitzar, si és el cas, als efectes previstos a l'article 23 del RD 488/1998, de 27 de març.
Acabat el tràmit anterior, el director general de RTVV acordarà la formalització de la contractació en pràctiques dels/de les aspirants que haja sigut proposada, mitjançant contracte escrit, i es disposarà la data de la seua incorporació al lloc de treball.
La incorporació al lloc de treball a què es referix el paràgraf anterior s'efectuarà en funció de les necessitats de l'empresa en algun dels centre de treball que RTVV, TVV, S.A. o RAV, S.A. tenen oberts a Burjassot, València, Alacant, Castelló, Madrid i Barcelona.
8.2. En l'esmentat contracte de treball s'establirà un període de prova, no superior a un mes per als contractes en pràctiques celebrats amb els treballadors que estiguen en possessió del títol de grau mitjà, ni a dos mesos per als contractes en pràctiques celebrats amb treballadors que estiguen en possessió del títol de grau superior, per tal d'experimentar les aptituds del/de la treballador/a per al lloc de treball, i podran ambdues parts instar la resolució del contracte. Igualment el/la treballador/a durant l'esmentat període haurà de sotmetre's a un reconeixement mèdic per part del servici mèdic de l'empresa.
8.3. En els supòsits en què l'aspirant seleccionat/da no subscriguera el contracte de treball, o no efectuara la seua incorporació al treball a requeriment de l'empresa en la data que esta expressament indicara, o, en cas de produir-se, durant el període de prova el desistiment unilateral del contracte de treball per part del/de la treballador/a contractat/da, s'entendrà com a renúncia unilateral de la relació de treball en la nova categoria.
Superat el període de prova sense que s'haja produït desistiment per cap de les parts, el contracte produirà plens efectes.
9. Vinculació i interpretació de les Bases:
Les presents bases són vinculants per a RTVV, participants i comissió de selecció, qui estarà facultada per a la seua interpretació i desenrotllament, així com per a l'establiment de criteris d'avaluació i, en general, per a la qualificació dels aspirants i adopció de les mesures que siguen necessàries per al correcte desenrotllament de les proves selectives.
10. Incompatibilitats:
Als/a les treballadors/es contractats/des per Radiotelevisió Valenciana, TVV, SA, o RAV, SA, els serà d'aplicació el que disposa la Llei 53/1984, de 26 de Desembre (BOE de 4 de gener de 1985) d'incompatibilitats, i la seua normativa de desenrotllament.
València, 28 d'abril de 2010.- El director general: José López Jaraba.
ANNEX 1: REQUISITS ESPECÍFICS DELS LLOCS DE TREBALL QUE HAN DE REUNIR ELS ASPIRANTS A CONTRACTES EN PRÀCTIQUES 2010

ANNEX 3: ACREDITACIÓ DOCUMENTAL DE REQUISITS


ANEXO 1 : REQUISITOS ESPECÍFICOS DE LOS PUESTOS DE TRABAJO QUE DEBEN REUNIR LOS ASPIRANTES A CONTRATOS EN PRÁCTICAS 2010

ANEXO 3: ACREDITACIÓN DOCUMENTAL DE REQUISITOS

